Ezhomm a zo da vont pelloc'h koulskoude. Dre ret. N'eo ket abalamour d'an amzer o cheñch. Ket. Met abalamour da Europa. « Un emglev a zo bet sinet gant Bro Frañs. Ret e vo produin 21 % eus an tredan gant energiezhioù nevez a-benn 2010. N'eus nemet 11 % evit poent. Tu a zo da sevel tourioù-avel nevez. Toud al lec'hioù mat n'int ket bet kavet c'hoazh. Plas a zo. Amañ e vez graet kalz nebeutoc'h eget e Bro Spagn, Alamagn, pe Danmark. » Hag arabat kontañ dezhañ zo moaien da broduiñ kement a dredan ha da boluiñ nebeutoc'h, en ur sevel kreizennoù nukleel nevez. « Gwir eo ne vez ket produet C02 gant an nukleel. Met ur spered a zo gant an nukleel : produiñ muioc'h mui bep bloaz, forzh penaos, forzh pegoulz, ha forzh pegement. Ha lezet e vo al lastez nukleel d'ar vugale. D'am soñj eo ret lavarout d'an dud e rankont implijout nebeutoc'h a energiezh en un doare efedusoc'h ! »